text: রেবেকা () ১৯৪০ সালের আমেরিকান মনস্তাত্ত্বিক নাট্য-থ্রিলার চলচ্চিত্র। অ্যালফ্রেড হিচকক পরিচালিত প্রথম আমেরিকান প্রকল্প এবং ডেভিড ও. সেল্জনিকের সাথে চুক্তির অধীনে উৎপাদিত প্রথম চলচ্চিত্র। চলচ্চিত্রের চিত্রনাট্য ড্যাফনি দ্যু মারিয়েই-এর ১৯৩৮ সালের উপন্যাস অবলম্বনে ফিলিপ ম্যাকডোনাল্ড এবং মাইকেল হোগানের অভিযোজনের উপর ভিত্তি করে জোয়ান হ্যারিসন ও রবার্ট ই. শেরউডের একটি সংস্করণ ছিলো। ডেভিড ও. সেলৎসনিক প্রযোজিত চলচ্চিত্রে অভিনয়ে ছিলেন, লরন্স অলিভিয়ে, জোন ফন্টেইন, জর্জ স্যান্ডার্স এবং জুডিথ অ্যান্ডারসন।
  
  সাদা-কালো এই চলচ্চিত্রে একটি গোথিক কাহিনীর বয়ান দেয়া হয়েছে। চলচ্চিত্রে ম্যাক্সিম ডি উইন্টারের প্রথম স্ত্রী, রেবেকাকে কখনই দেখানো হয় না, যিনি গল্প শুরু করার আগেই মারা যান।
  
  কাহিনীসংক্ষেপ
  
  ম্যাক্সিম দ্যু উইন্টার একজন অভিজাত বিপত্নীক। স্ত্রীর মৃত্যুর পর তিনি দ্বিতীয় বিয়ে করেন এক তরুণীকে। অনাথ এই তরুণীর (যার নাম চলচ্চিত্রে কখনোই উল্লেখ করা হয় নি) সাথে পরিচয়ের পরই ম্যাক্সিমের প্রেম হয় এবং তারা দ্রুত বিয়ে করে। বিয়ের পর ম্যাক্সিম তার স্ত্রীকে গ্রামের প্রসাদবাড়িতে ইংল্যান্ডের ম্যান্ডারলিতে নিয়ে আসেন। সেখানে সব গৃহকর্তী এই তরুণীকে সাদরে আমণ্ত্রণ জানায় তবে ম্যাক্সিমের আগের স্ত্রী রেবেকা'র গৃহকর্তী মিসেস ডেনভারস্ তাকে অপছন্দ করেন। ডেনভারস্ এখনো মৃত রেবেকার স্মৃতি মনে ধরে রেখেছেন এবং ইচ্ছাকৃতভাবে ম্যাক্সিমের নতুন স্ত্রীর সাথে রেবেকা'র তুলনা করতে শুরু করেন। মিসেস দ্যু উইন্টার ক্রমশ উপলব্ধি করেন তিনি এ-বাড়ির গৃহকর্তী হলেও এই বাড়িকে ঘিরে রয়েছে মৃত রেবেকার আত্মা! শুরু হয় মৃত এক সত্তার বিরুদ্ধে জীবীত প্রাণের টিকে থাকার প্রচেষ্টা।
  
  অভিনয়ে 
  লরন্স অলিভিয়ে — ম্যাক্সিম দ্যু উইন্টার, ম্যান্ডারলি-এর মালিক
  জোন ফন্টেইন — দ্বিতীয় মিসেস দ্যু উইন্টার
  জুডিথ অ্যান্ডারসন — মিসেস ডেনভারস্, ম্যান্ডারলির গৃহকর্তী
  জর্জ স্যান্ডার্স — জ্যাক ফ্যাভেল, রেবেকা'র প্রথম চাচাত ভাই এবং প্রেমিক
  রেগিনাল্ড ড্যানি — ফ্রাঙ্ক ক্রলে, ম্যাক্সিম'র ম্যান্ডারলির সম্পত্তি ব্যবস্থাপক এবং বন্ধু
  গ্ল্যাডিস কুপার — বিট্রিসে লেসি, ম্যাক্সিম'র বোন
  সি. অব্রে স্মিথ — কর্নেল জুলিয়ান
  নাইজেল ব্রুস — মেজর গাইলস্ লেসি, বিট্রিসে'র ম্বামী
  ফ্লোরেন্স বেটস — মিসেস ওডিথ ভ্যান হর্পার, দ্বিতীয় মিসেস দ্যু উইন্টারের কর্মচারী
  এডওয়ার্ড ফিন্ডিং — ফ্রিথ, ম্যান্ডারলির পুরাতন বাটলার
  মেলভিল কুপার — আশুমৃত বিচারের সময়ে
  লিও জি. ক্যারল — ড. বাকের, রেবেকা'র ডাক্তার
  লিওনার্ড ক্যারি — বেন, ম্যান্ডারলি সৈকতের নির্জনবাসী
  লাম্সডেন হেয়ার — জনাব তাব্স, নৌকা নির্মাতা
  ফরেস্টার হার্ভি — সরাইত্তয়ালা
   ফিলিপ উইন্টার — রবার্ট, ম্যান্ডারলির একজন ভৃত্য
  
  যথাবিহিত চলচ্চিত্রে হিচকক'র ক্যামিও উপস্থিতি রয়েছে, চলচ্চিত্রের শেষের দিকে জ্যাক ফ্যাভেল যখন ফোন করতে যায় তখন  ফোন বুথের পাশ দিয়ে তাকে হেঁটে যেতে দেখা যায়।
  
  পুরস্কার ও সম্মাননা
  রেবেকা দুটি একাডেমি পুরস্কার জিতেছে এবং আরো নয়টি বিভাগের জন্য মনোনীত হয়েছিল: ১৯৩৬ সাল থেকে এটি একমাত্র চলচ্চিত্র (যখন প্রথম শ্রেষ্ঠ পার্শ্ব অভিনেত্রীর পুরস্কার চালু হয়) যেটি, বেস্ট পিকচার জিতে সত্ত্বেও, অভিনয়, নির্দেশনা বা লেখার জন্য কোন একাডেমি পুরস্কার পায়নি।
  
  রেবেকা এএফআই কর্তৃক দু'বার তাদের এএফআই ১০০ বছরের... ধারাবাহিক-এ সম্মানিত হয়েছে।
  
   এএফআই'র ১০০ বছর...১০০ থ্রিলস #৮০
   এএফআই'র ১০০ বছর...১০০ হিরো এবং ভিলেন মিসেস ডেনভারস্, #৩১ ভিলেন
  
  আরো দেখুন
  
  তথ্যসূত্র
  
  বহিঃসংযোগ
  
  ক্রাইটেরিয়ন কালেকশনে রবিন উডের প্রবন্ধ Rebecca: The Two Mrs. de Winters
  
  স্ট্রিমিং অডিও
  রেবেকা — স্ক্রিন গিল্ড থিয়েটার: মে ৩১, ১৯৪৩
  রেবেকা — লাক্স রেডিও থিয়েটার: নভেম্বর ৬, ১৯৫০
  
   
  
  বিষয়শ্রেণী:১৯৪০-এর চলচ্চিত্র
  বিষয়শ্রেণী:১৯৪০-এর দশকের রহস্য চলচ্চিত্র
  বিষয়শ্রেণী:১৯৪০-এর দশকের প্রণয়ধর্মী নাট্য চলচ্চিত্র‎
  বিষয়শ্রেণী:১৯৪০-এর দশকের মনস্তাত্ত্বিক থ্রিলার চলচ্চিত্র
  বিষয়শ্রেণী:ইংরেজি ভাষার চলচ্চিত্র
  বিষয়শ্রেণী:মার্কিন চলচ্চিত্র
  বিষয়শ্রেণী:মার্কিন রহস্য চলচ্চিত্র
  বিষয়শ্রেণী:মার্কিন প্রণয়ধর্মী নাট্য চলচ্চিত্র
  বিষয়শ্রেণী:মার্কিন সাদাকালো চলচ্চিত্র
  বিষয়শ্রেণী:মনস্তাত্ত্বিক থ্রিলার চলচ্চিত্র
  বিষয়শ্রেণী:বৈধব্য সম্পর্কে চলচ্চিত্র
  বিষয়শ্রেণী:পুনর্বিবাহ সম্পর্কে চলচ্চিত্র
  বিষয়শ্রেণী:কুম্ভীলকতা বিতর্কে জড়িত চলচ্চিত্র
  বিষয়শ্রেণী:কর্নওয়ালের পটভূমিতে চলচ্চিত্র
  বিষয়শ্রেণী:মোনাকোর পটভূমিতে চলচ্চিত্র
  বিষয়শ্রেণী:ড্যাফনি দ্যু মারিয়েইয়ের কাজ অবলম্বনে চলচ্চিত্র
  বিষয়শ্রেণী:প্রণয়ধর্মী উপন্যাস অবলম্বনে চলচ্চিত্র
  বিষয়শ্রেণী:ব্রিটিশ উপন্যাস অবলম্বনে চলচ্চিত্র
  বিষয়শ্রেণী:অ্যালফ্রেড হিচকক পরিচালিত চলচ্চিত্র
  বিষয়শ্রেণী:ফ্রাঞ্জ ওয়াক্সম্যান সুরারোপিত চলচ্চিত্র
  বিষয়শ্রেণী:ডেভিড ও. সেলৎসনিক প্রযোজিত চলচ্চিত্র
  বিষয়শ্রেণী:সেলৎসনিক ইন্টারন্যাশনাল পিকচার্সের চলচ্চিত্র
  বিষয়শ্রেণী:ইউনাইটেড আর্টিস্টসের চলচ্চিত্র
  বিষয়শ্রেণী:শ্রেষ্ঠ পরিচালনা বিভাগে একাডেমি পুরস্কার বিজয়ী চলচ্চিত্র
  বিষয়শ্রেণী:শ্রেষ্ঠ চিত্রগ্রহণ বিভাগে একাডেমি পুরস্কার বিজয়ী চলচ্চিত্র
  বিষয়শ্রেণী:মার্কিন যুক্তরাষ্ট্রের জাতীয় চলচ্চিত্রের তালিকাভুক্তি চলচ্চিত্র
title: রেবেকা (১৯৪০-এর চলচ্চিত্র)